ಮೂರು ಗಂಟೆ ತಡವಾಗಿ ಮತದಾನ ಆರಂಭ ಚಿಟಗುಪ್ಪ: ತಾಲ್ಲೂಕಿನ ನಿರ್ಣಾ ಗ್ರಾಮದ ಮತಗಟ್ಟೆ ಸಂಖ್ಯೆ 6 ಮತ್ತು 7 ರಲ್ಲಿ ಮೂರು ಗಂಟೆ ತಡವಾಗಿ ಮತದಾನ ಆರಂಭವಾಯಿತು. ಮತಗಟ್ಟೆ ಸಂಖ್ಯೆ 7 ರ ಮತಯಂತ್ರವು ಮತಗಟ್ಟೆ ಸಂಖ್ಯೆ 6 ರಲ್ಲಿ ಇದ್ದ ಕಾರಣ ಚುನಾವಣಾ ಸಿಬ್ಬಂದಿ, ಮತದಾರರು ಮೂರು ಗಂಟೆಗಳ ಕಾಲ ಕಾದರು. ಬೆಳಿಗ್ಗೆ ನಿಗದಿತ ಸಮಯಕ್ಕೆ ಮತದಾರರು ಮತಗಟ್ಟೆಗೆ ಬಂದಿದ್ದರು. ಮತದಾನ ಸ್ಥಗಿತಗೊಂಡಿರುವುದನ್ನು ಕಂಡು ಕೆಲವರು ನಿರಾಶೆಯಿಂದ ಹಿಂದಿರುಗಿದರು. ತಹಶೀಲ್ದಾರ್, ಪೊಲೀಸ್ ವೃತ್ತ ನಿರೀಕ್ಷಕರು ಭೇಟಿ ನೀಡಿ ಪರಿಶೀಲನೆ ನಡೆಸಿದರು. ಅಭ್ಯರ್ಥಿಗಳ ಎದುರೇ ಮತಯಂತ್ರಗಳನ್ನು ಸರಿಪಡಿಸಲಾಯಿತು. ಅಧಿಕಾರಿಗಳು ಸಮಯ ವಿಸ್ತರಿಸುವ ಭರವಸೆ ನೀಡಿದರು. ನಂತರ ಮತದಾನ ಆರಂಭಿಸಲಾಯಿತು.